da da da da de en en fi da da en da da da da da da sv sv id fi da da de en da de en da da en da nb da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om indsatsen for at undgå statsansattes besvigelser | Rigsrevisionen
Sådan laver vi større undersøgelser
Beretningen handler om ministeriernes indsats for at undgå, at statsansatte begår svig. Ansatte i staten kan fx begå svig ved at misbruge statens midler til at foretage private indkøb eller udbetale penge til egen konto.
Formålet med undersøgelsen er at vurdere, om der i ministerierne er tilfredsstillende forretningsgange og interne kontroller til at begrænse risikoen for ansattes besvigelser. Rigsrevisionen besvarer følgende spørgsmål i beretningen:
Havde ministerierne i 2019 en tilfredsstillende styringsramme i forhold til at forebygge risikoen for besvigelser begået af statsansatte vedrørende tilskud, indkøb og løn?
Havde ministerierne i 2019 en tilfredsstillende systemunderstøttelse af funktionsadskillelse i de fællesstatslige it-systemer?
Havde ministerierne i 2019 i praksis tilfredsstillende interne kontroller til at begrænse risikoen for besvigelser begået af statsansatte vedrørende indkøb og løn?
Havde ministerierne i 2019 tilfredsstillende it-understøttede kontroller i de anvendte tilskudssystemer?
Rigsrevisionen vurderer, at ministeriernes forretningsgange og interne kontroller i 2019 samlet set ikke var tilfredsstillende i forhold til at begrænse risikoen for, at statsansatte kunne begå besvigelser. Rigsrevisionen har ikke fundet konkrete tilfælde af svig vedrørende tilskud, indkøb og løn, men har konstateret en række svage kontroller, som betyder, at det for statsansatte ville have været muligt at begå svig uden at blive opdaget. Konsekvensen heraf er, at der i 2019 – og i princippet flere år bagud – kan have fundet uretmæssige udbetalinger sted i forbindelse med statsansattes forvaltning af tilskud, indkøb og løn.
Rigsrevisionen har igangsat undersøgelsen i april 2020 på baggrund af en anmodning fra Statsrevisorerne.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 17. december 2020 behandlede Statsrevisorerne
Beretning nr. 7/2020 om indsatsen for at undgå statsansattes besvigelser
Statsrevisorerne afgav beretningen til Folketinget med følgende bemærkning:
"Statsrevisorerne har anmodet om denne undersøgelse på baggrund af en række konkrete sager, hvor statsansatte har begået svig og svindel på vedligeholdelsesområdet i Forsvarsministeriets Ejendomsstyrelse, svindel med tilskudsmidler på socialområdet og svindel med refusion af udbytteskat. Undersøgelsen viser, at Rigsrevisionen ikke har fundet flere konkrete tilfælde af svig begået af statsansatte, men at der er risiko for, at der i 2019 og flere år bagud kan have fundet uretmæssige udbetalinger sted, når statsansatte har forvaltet indkøb, løn og tilskud.
Statsrevisorerne finder det meget utilfredsstillende, at ministerierne generelt har så svage interne kontroller og forretningsgange, at det er muligt for statsansatte at begå svig på indkøbs-, løn- og tilskudsområdet, uden at det bliver opdaget.
Statsrevisorerne indskærper, at ministerierne generelt bør styrke deres ledelsesfokus på tilrettelæggelsen af den interne kontrol og risikostyring.
Statsrevisorerne finder, at der er behov for en generel oprustning i forhold til, om kontrollerne vedrørende forvaltning af indkøb, løn og tilskud fungerer hensigtsmæssigt og i tilstrækkelig grad forebygger statsansattes mulighed for at begå svig. Der er i den forbindelse behov for, at Finansministeriet i højere grad udbreder viden, vejledning og rammer for ministeriernes styrkelse af kontrolmiljøet, herunder funktionsadskillelse og kontroller i fællesstatslige it-systemer.
Statsrevisorerne har særligt hæftet sig ved disse risikofaktorer:
Selv om ministerierne tilkendegiver, at de har etableret basale kontroller såsom funktionsadskillelse og logning af brugerhandlinger, har den øverste ledelse i ministerierne ikke i tilstrækkelig grad ført tilsyn med, om kontrollerne forebygger ansattes mulighed for at begå svig.
Det er muligt at omgå den systemunderstøttede funktionsadskillelse i de fællesstatslige it-systemer IndFak (indkøb og fakturering), RejsUd (rejseafregning) og SLS (løn), fx via lokale tilpasninger eller tildeling af brugerrettigheder. Det er i praksis sket i 13 ud af 15 ministerier, uden at ministerierne har gennemført kompenserende kontroller for at undgå besvigelser.
4 ud af 5 udvalgte ministerier, der anvendte it-systemet TAS til forvaltning af tilskud, gjorde det uden tilstrækkelig kontrol med styring af brugerrettigheder og logning og uden tilstrækkelig kontrol af privilegerede brugere.
Der er risiko for, at medarbejdere kan anvende statslige betalingskort til privat forbrug, som bør imødegås med fastsatte retningslinjer og monitorering.
I undersøgelsen er der således konkrete eksempler på, at medarbejdere har brugt statslige betalingskort i Justitsministeriet og Klima-, Energi- og Forsyningsministeriet i strid med gældende regler. Der er også konkrete eksempler på, at ansatte har brugt statslige betalingskort og tankkort i Forsvarsministeriet i strid med Forsvarsministeriets og Finansministeriets gældende regler. Det finder Statsrevisorerne meget utilfredsstillende. Det er i den forbindelse en skærpende omstændighed, at Forsvarsministeriet gentagne gange er blevet gjort opmærksom på et mangelfuldt kontrolmiljø på indkøbsområdet, senest i beretning nr. 19/2019 om revisionen af statsregnskabet for 2019."
Udlændinge- og integrationsministerens redegørelse af 15. februar 2021 (PDF)
Udenrigsministerens redegørelse af 17. februar 2021 (PDF)
Transportministerens redegørelse af 23. februar 2021 (PDF)
Forsvarsministerens redegørelse af 25. februar 2021 (PDF)
Indenrigs- og boligministerens redegørelse af 26. februar 2021 (PDF)
Beskæftigelsesministerens redegørelse af 26. februar 2021 (PDF)
Skatteministerens redegørelse af 1. marts 2021 (PDF)
Erhvervsministerens redegørelse af 1. marts 2021 (PDF)
Uddannelses- og forskningsministerens redegørelse af 1. marts 2021 (PDF)
Statsministerens redegørelse af 2. marts 2021 (PDF)
Miljøministerens redegørelse af 3. marts 2021 (PDF)
Social- og ældreministerens redegørelse af 4. marts 2021 (PDF)
Justitsministerens redegørelse af 4. marts 2021 (PDF)
Børne- og undervisningsministerens redegørelse af 4. marts 2021 (PDF)
Ministeren for fødevarer, landbrug og fiskeris redegørelse af 4. marts 2021 (PDF)
Klima-, energi- og forsyningsministerens redegørelse af 5. marts 2021 (PDF)
Sundhedsministerens redegørelse af 5. marts 2021 (PDF)
Kulturministerens redegørelse af 5. marts 2021 (PDF)
Kirkeministerens redegørelse af 9. marts 2021 (PDF)
Finansministerens redegørelse af 9. marts 2021 (PDF)
Rigsrevisionens notat af 12. april 2021
Rigsrevisionen følger i dette notat op på beretning nr. 7/2020 om indsatsen for at undgå statsansattes besvigelser.
Notatet er baseret på redegørelser fra udlændinge- og integrationsministeren, udenrigsministeren, transportministeren, forsvarsministeren, indenrigs- og boligministeren, beskæftigelsesministeren, erhvervsministeren, skatteministeren, uddannelses- og forskningsministeren, statsministeren, social- og ældreministeren, børne- og undervisningsministeren, ministeren for fødevarer, landbrug og fiskeri, miljøministeren, justitsministeren, sundhedsministeren, klima-, energi- og forsyningsministeren, kirkeministeren, finansministeren og kulturministeren.
Notatet handler om de initiativer, som ministrene har iværksat eller vil iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
13 ministeriers (Statsministeriet, Justitsministeriet, Forsvarsministeriet, Udlændinge- og Integrationsministeriet, Social- og Ældreministeriet, Uddannelses- og Forskningsministeriet, Kirkeministeriet, Ministeriet for Fødevarer, Landbrug og Fiskeri, Transportministeriet, Indenrigs- og Boligministeriet, Erhvervsministeriet, Sundhedsministeriet og Miljøministeriet) opdatering af ministerieinstrukser med eksplicitte beskrivelser af hovedelementerne i ministeriets tilrettelæggelse af den interne kontrol og risikostyring
2 ministeriers (Ministeriet for Fødevarer, Landbrug og Fiskeri og Transportministeriet) fortsatte arbejde for at sikre en betryggende funktionsadskillelse ved lokal anvendelse af de fællesstatslige it-systemer IndFak og RejsUd
Forsvarsministeriets arbejde med tankkort- og betalingskortområdet
Justitsministeriets arbejde med at implementere nyt kontroldesign for betalingskort
3 ministeriers (Klima-, Energi- og Forsyningsministeriet, Miljøministeriet og Kulturministeriet) arbejde med at forbedre kontrollen i TAS samt Kulturministeriets arbejde med at forbedre kontrollen med biblioteksafgiften
Finansministeriets arbejde med vejledninger om udarbejdelse af ministerie-, virksomheds- og regnskabsinstruks samt en vejledning om lønkontrol
Finansministeriets udvikling af SLS, som vil standse hele lønnen til en person, hvis der ligger ikke-godkendte indtastninger.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere